এই অ্যালবামে আছে ২ টা দেশের গান। আমাদের স্বাধীনতা, এই বাংলাদেশ। এই যে রক্ত  দিয়েছি, আরও দেবো। কেন? এমন না যে- আমাদের দেশ খুব ঘটনাবিহীন। রোজই তো অনেক কিছু ঘটে। আমরা তা দেখি, বন্ধুদের মধ্যে এটা নিয়ে আলোচনা করি। বিষয়গুলো কী আমাদের নাটকে, আমাদের ফিল্ম-এ, আমাদের শরীরে আসতে পারে না!    এখন তো সেই সিচুয়েশন বদলে গেছে। এখন রক্ত দেয়ার সিচুয়েশন নাই। এখন তো স্বাধীন দেশে আমরা বসবাস করি। আমার কাছে মনে হয় না, একই প্যাটার্ন-এ গান আগামী ১০০ বছর করে যেতে হবে। আধুনিক গান বলতে ইলেকট্রিক গিটার নিয়ে আসার দরকার নেই, দোতরা দিয়েই সম্ভব।    হাবিব তো আপনার কাজিন? হ্যাঁ, আমি ছিলাম  ক্যানাডা ও ছিল ইংল্যান্ড। আমার ভাই, আমার খুবই প্রিয় ভাই। আমি, আমার ছোট ভাই এরশাদ আর হাবিব ছোটবেলায় একসঙ্গে গানবাজনা করতাম। পরে তিনজন তিনদিকে চলে গেলাম।    আমি, বেসিক্যালি কিন্তু ওয়াহিদ, আমার ভাল নাম ফারজানা ওয়াহিদ, হাবিব হচ্ছে হাবিব ওয়াহিদ। সায়ান আমার মিউজিক্যাল আইডেনটিটি। আমি ওয়াহিদটা আনি না, কিন্তু ব্যাপার হল, আমরা একই ফ্যামিলির সদস্য। আমাদের ভবিষ্যতের প্রজেক্ট হচ্ছে আমরা একটা ওয়াহিদ প্রজেক্ট করবো, শুধু ফ্যামিলির। আমি, হাবিব আর আমার ছোট ভাই এরশাদ। ওর একটা ব্যান্ড আছে, রক ব্যান্ড। ওর বন্ধু-বান্ধব সব  বিদেশে চলে গেলে ব্যান্ডটা আর কাজ করেনি সেইভাবে। হি ইজ আ রকার ইনসাইড।    আই স্যালুট জেমস। একজন আর্টিস্ট আমাদের দেশের। দুর্দান্ত গিটার বাজান। কিন্তু উনি সাবলীল গান করেন বাংলার লাঠিয়াল, হাউজি, উনি গান করেন যাত্রা, বেদের মেয়ে জোসনা। তার গান ভয়াবহ ইন্টারন্যাশনাল। আমি এরকম শিল্পী বাংলাদেশে শুধু না, সাবকন্টিনেন্টেই খুব কম দেখেছি। আমি বলতে পারি, হি ইজ অ্যান ওয়ান্ডারফুল আর্টিস্ট। জেনুইন রকার। উনিই দেখালেন, পাশ্চাত্যকে ধারণ করেও আমি নিজের গান করতে পারি। বাঁশি, ইলেকট্রিক গিটার, স্যাক্সোফোন, দোতারা, কোন  কিছুতেই কোনো বাধা নেই। অথচ গান হচ্ছে, দুঃখিনী দুঃখ করো না, যার যার ধর্ম তার তার। এই যে জীবনের বিষয়, এ কারণেই আমার লোকটাকে এতোখানি সালাম জানাই। কারণ তার বুকের গভীরে চিরকাল বাস করে খাঁটি এক বাঙালি হৃদয়।    হাবিবকে যদি স্মরণ করতে হয়, হাবিবের সবচেয়ে বড় শক্তি হলো, সে একজন অসাধারণ সাউন্ড ইঞ্জিনিয়ার। হি ইজ আ গ্রেট কমপোজার।    আমি তো বিবাহিত। আমার উনি আইটি নিয়ে কাজ করেন। সফটওয়্যার ডেভেলপার। এখন আছেন জার্মানি। নতুন করে আর কোনো বিয়ে করার চিন্তা আপাতত নেই। প্রয়োজন পড়লে করতেও পারি। অনেকে বলে  টেলিভিশনে আমাকে পিচ্চি পিচ্চি লাগে। এটা সম্ভবত আমার হেয়ারকাট-এর জন্য।    ২০০৮ এর মে মাসের ৬ তারিখে আমার প্রথম অ্যালবাম রিলিজ হয়। কিন্তু শুরু তো সেই ছোটবেলা থেকে। নয় বছর বয়স থেকে।    প্রথম অ্যালবাম মানে প্রথম সিগনেচার। আর আমার গানের যে বৈশিষ্ট্য সেটা লিরিকস। যে লিরিকস নিয়ে কাজ করে, সে বাংলা ভাষা নিয়ে কাজ করে। এখন আমরা একটু অংক করি। বাংলাদেশে মিউজিক ইন্ডাস্ট্রির যারা শ্রোতা, তাদের কত ভাগ মানুষ বাংলাভাষাটাকে ভাল করে জানে? আমি চাই সারা পৃথিবীতে যত বাঙালি আছে সবাই আমার গান শুনুক। আজকে না হয়  কালকে শুনুক। কিন্তু এটার কিন্তু মূল শর্ত হলো মানুষগুলোকে ভাষাটাতো জানতে হবে। এখন বাংলাদেশের মানুষ যারা, যারা বাস করে দারিদ্রসীমার নিচে, তারা তো পড়তেও জানে না, তারা রবীন্দ্রনাথেরও স্বাদ পায়নি।    আমার ঘটনাটা অনেকটা এ রকম যে, কেউ যদি খুব ভাল গিটার বাজায়, আমি ওকে ছাড়িয়ে যেতে চাই। এ ভাবনার কারণে কোনদিনই আমার লড়াই শেষ হবে না। আমি আমার কাজ করে যাবো। আমার অ্যালবাম তো থাকল। আমিও হয়ত সেটা দেখার জন্য নাও থাকতে পারি। যে যার জায়গা থেকে কি সরতে পারে? পারে না।    আপনি যদি আমাকে এই দায়িত্ব দেন যে,  আমাকে মমতাজ আপার বাজার ধরতে হবে, আমি সেটা পারবো না। একটা মজার কথা বলি, মমতাজ আপার বন্ধু যখন বউ লইয়া আমার বাড়ির সামনে দিয়া হাইটা যায়, ফাইটা যায়, বুকটা ফাইটা যায় গানটা তো এক রকমের। কবি চন্ডিদাসের একটা লাইন আমার বধুয়া আন বাড়ি যায়, আমারই আঙ্গিনা দিয়া। দুইটা কথা একই, কিন্তু যে চন্ডিদাস পড়ে তার কাছে মমতাজের গান মনে হবে অখাদ্য।    আমার গান শরীর নিয়ে কাজ করে না, আমার গান চিন্তা নিয়ে কাজ করে। আমি ইন্টেলেকচুয়ালি এন্টারটেইন করার চেষ্টা করি, এটা সরাসরি শরীরের কথা বলে না। এই কারণেই ওই দুঃখ নেই, আমার গান কেন  গ্রামে গ্রামে বাজে না।    আলু আমার পছন্দের খাবার। পৃথিবীতে খাবার বলতে আমি একটা খাবারই বুঝি, আলু।    আমরা একদম ছোটবেলা থেকেই শহুরে। আমার বাবার দিকের গ্রামের বাড়ি বিক্রমপুর, মায়ের দিকে ফরিদপুর। বিক্রমপুরে একবার দুইবার গেছি, ফরিদপুরেও গেছি।    অনেকে মনে করে সৃজনশীল কাজ করতে গেলে মাদকের সঙ্গে জড়িত থাকতে হয়। আমি বলতে চাই সেটা হল, আমরা মিউজিশিয়ানরা অনেক কিছুর উপর নির্ভরশীল হয়ে পড়ি। অনুপ্রেরণার উৎস খুঁজি। এটা প্রেমিকা হতে পারে, প্রেমিক হতে পারে, সন্তান হতে পারে, যাকিছু হতে পারে,  সিগারেটও হতে পারে। কিন্তু এই যে কনসেপশন, গাঁজা খেলে মাথাটা খোলে ভালো, এইটা ঠিক না। অনেকে ভাত রান্না করে, রান্না করতে করতে হয়ত কোকোকোলা খাচ্ছে। খাচ্ছে আর আনন্দ নিয়ে রান্না করছে। কিন্তু আসলে ভাত রান্নার সঙ্গে কোকোকোলার তো কোনো সম্পর্ক নেই। তেমনি গান লেখা, সুর করা এগুলোর সঙ্গে গাঁজা-সিগারেট এগুলোর কোনো সম্পর্ক নেই। এটা সিম্পলি একটা বদ অভ্যাস যেটা আমার নিজেরাই প্রমোট করি। মিউজিশিয়ানরা যেহেতু আমাদের খুব প্রিয় মানুষ, উনাদের ভেতর এ বৈশিষ্ট্য পেলে সহজে আমরা মেনে নেই। যারা বলেন, মাদক আমাদের শিল্প সৃষ্টিতে কোন রকম  সহায়তা করে, তারা বানোয়াট। বরং আমি মদখোর, এটা বলে মদ খাওয়া অনেক ভালো। মদ খাওয়ার জন্য শিল্পসৃজনের অজুহাত দেওয়া অতি নিচ মানসিকতার কাজ।    ছোটবেলায় কখনও ভাবিনি সেলিব্রেটি হবো। সব সময় ভাবতাম গান করব। আমার স্বাধীনতা দরকার কারণ আমি আসলে জানালার ধরে বসে গান করার জন্য গান করি না। আমার সব সময় ইচ্ছা ছিল শিল্পী হওয়ার, সেলিব্রেটি হওয়ার না। শিল্পী সব সময় গ্ল্যামারের ধার ধারে না। শিল্পী নিজের কাজ করেন। অনেকে তাকে ভালও বাসে না। সেলিব্রেটি আমি হতেও চাইনি। আমি শিল্পী হতে চাই।    আমি আমার ভাইয়ের  স্টুডিওতে রেকর্ডিং করি। কিন্তু প্রথম অ্যালবামটা ওখানে করতে পারিনি। কলকাতায় গিয়ে করে এনেছি। ঢাকায় ৬-৭ ধরে বছর চেষ্টা করলাম, কাজ হয়নি। তারপর আমি কলকাতা থেকে ওটা করে এখানে এনে রিলিজ করলাম। এখন আর ওই দৌড়াদৌড়ি ভাল লাগে না। এখন আমি বাংলাদেশেই আমার ভাইয়ের স্টুডিওতে কাজ করি। আমি আমার নিজের কাজগুলো ঘরে বসে করি। রেকর্ডিং আমার ভাইয়ের স্টুডিওতে গিয়ে করি।    আমার কাছে মনে হয়, একজন শিল্পীর সবচেয়ে বড় শক্তি হল তার গান। ততোটুকুই আমার করা উচিত, যতোটুকু আমি করতে পারবো। সুর রিমিক্স করলে জিনিসটাকে সুন্দর দেখাবেই। আমি কাকে  সুন্দর বলব? আপনাকে ফটোশপে নিয়ে চেহারাটা সুন্দর করলাম, এটা আমার ভাল লাগে না। সুন্দর গান হওয়ার জন্য সব সময় অলংকারের প্রয়োজন নেই। এতো বেশি অলংকারের তাদের প্রয়োজন, যাদের আসল সৌন্দর্য কিছুটা কম। যে নিজের সৌন্দর্য নিয়ে নিজেই সমৃদ্ধ তাকে দেখতেই বরং বেশি ভাল লাগে।        বিডিনিউজটোয়েন্টিফোরডটকম/সামিয়া-আদনান-জিনাত/মোললা/এইচআর/নভেম্বর ২০/০৯